Suomi kesäolympialaisissa 2024

Suomi osallistui vuoden 2024 kesäolympialaisiin Pariisissa joukkueella, johon kuului 57 urheilijaa (heistä yksi oli paikan päälle matkustanut varaedustaja). Avajaisissa joukkueen lippua kantoivat purjehtija Sinem Kurtbay ja ampuja Eetu Kallioinen. Suomen menestys olympialaisissa oli huonompi kuin missään aikaisemmissa olympialaisissa. Ensimmäistä kertaa koko olympialaisten historiassa Suomi ei saavuttanut ainuttakaan mitalia. Pistesijoille, eli kahdeksan parhaan joukkoon, ylsi yhdeksän suomalaista urheilusuoritusta ja yhteensä 12 suomalaisurheilijaa: Pihla Kaivo-oja oli viides nyrkkeilyssä, Silja Kosonen viides moukarinheitossa, Heili Sirviö viides rullalautailun parkissa, Wilma Murto kuudes seiväshypyssä, Krista Tervo kuudes moukarinheitossa, Sinem Kurtbay ja Akseli Keskinen seitsemänsiä purjehduksen Nacra 17 -luokassa, Lassi Etelätalo kahdeksas keihäänheitossa, Arvi Savolainen kahdeksas kreikkalais-roomalaisessa painissa ja joukkue Emma Kanerva, Henri Ruoste, Joanna Robinson kahdeksas kouluratsastuksen joukkuekilpailussa. Tasavallan presidentti Alexander Stubb ja puolisonsa Suzanne Innes-Stubb olivat paikalla kisojen alkuosan ja avajaisissa. Suomen lipunkantajina kisojen avajaisissa toimivat purjehtija Sinem Kurtbay ja haulikkoampuja Eetu Kallioinen. Kisojen päättäjäisissä Suomen lippua kantoi seitsenottelija Saga Vanninen. Tasavallan presidentin lisäksi olympialaisissa vierailivat valtion edustajina pääministeri Petteri Orpo puolisoineen sekä liikunta-, urheilu- ja nuorisoministeri Sandra Bergqvist. Valtion liikuntaneuvoston puheenjohtaja Timo Heinonen oli myös valtiovallan edustajana paikalla Pariisin kisoissa. == Ennen kisoja == === Joukkuevalinnat === Suomen olympiakomitea nimesi ensimmäiset 10 suomalaisurheilijaa 12. joulukuuta 2023. Toisessa valinnassa tuli lisää kaksi urheilijaa 21. maaliskuuta 2024. Kolmannessa valittiin ensimmäinen painija ja neljännessä valinnassa viisi urheilijaa. Viidennessä valinnassa 28. toukokuuta joukkueeseen tuli neljä uutta urheilijaa. Kuudennessa valinnassa nimettiin kuusi uutta olympiaurheilijaa 19. kesäkuuta. Seitsemännessä valinnassa 1. heinäkuuta olympiapaikan sai 12 urheilijaa. Kahdeksannessa ja viimeisessä valinnassa joukkue täydentyi 18:lla yleisurheilijalla, jotka saivat paikan olympiarankingin kautta. Pariisin olympialaisiin oli myös muutamissa lajeissa mahdollisuuksia olympiaedustajaksi, kuten painonnostossa sarjan alle 59 kg suomalaisedustajalla Saara Retulaisella, joka jäi tuloksellaan 216 kg kolme kiloa valintarajasta sijalle 13, kun 10 valittiin rankingin perusteella. Beach volleyn parin Taru Lahti-Liukkonen ja Niina Ahtiainen olisi pitänyt voittaa viimeinen Latvian Jūrmalassa käyty turnaus kesäkuussa 2024 päästäkseen sisälle olympiarankingiin, mutta he eivät siinä onnistuneet. Suomen koripallomaajoukkue pääsi Espanjan Valenciassa heinäkuun alussa 2024 käytyyn karsintaturnaukseen. Suomen joukkue eteni alkukarsinnan jälkeen välieräotteluun Espanjaa vastaan mutta koki tappion luvuin 81-74. Seuraavassa ottelussa Espanja voitti Bahaman luvuin 86-78 ja eteni olympiaturnaukseen. Joukkueen nuorin ja samalla kautta aikain nuorin suomalaisolympiaurheilija oli 13-vuotias rullalautailija Heili Sirviö. Vanhin oli kouluratsastuksen varaedustaja 57-vuotias Elisabet Ehrnrooth ja varsinaisista kilpailijoista golffari 44-vuotias Ursula Wikström. === Menestysodotukset === Suomen Olympiakomitean huippu-urheiluyksikön ennuste arvioi Suomen saavan 1,75 suomalaismitalia. Joukkueessa nousi viisi urheilijaa tulosten valossa absoluuttiselle huipulle eli seiväshyppääjä Wilma Murto, haulikkoampuja Eetu Kallioinen, judoka Martti Puumalainen sekä Nacra 17 -luokan purjehtijat Sinem Kurtbay ja Akseli Keskinen. Ennuste tuli julki jo marraskuussa 2023, jonka jälkeen tapahtui mm. seiväshyppääjä Wilma Murron loukkaantuminen. Joukkueenjohtajaksi nimetyn Leena Paavolaisen mukaan tilanne oli kuitenkin selkeästi parempi kuin ennen Tokion vuoden 2021 olympiakisoja. Silloin mitaliennuste oli alle yhden. == Joukkue == === Ampumaurheilu === Eetu Kallioinen saavutti ensimmäisen suomalaisten ammunnan maapaikan toukokuussa 2021 EM-kisoissa Kroatian Osijekissa sijoittumalla skeetissä 3:ksi. Seuraavan maapaikan Suomi sai Azerbaidzanin Bakussa MM-kisoissa elokuussa 2023 sijoittumalla 6:ksi 50 metrin pienoiskiväärin asentokilpailussa. Kolmannen maapaikan Suomi sai kesäkuussa 2024 olympialaisten kynnyksellä käyttämättä jääneen paikan palauttamisen ja uudelleen jakamisen myötä naisten trap- ammunnassa. Paikka meni olympiarankingissa korkeimmalla olleelle Noora Antikaiselle. Nimi Laji Karsinta Loppukilpailu Pisteet Sija Pisteet Sija Noora Antikainen naisten trap 107 30 Karsiutui Eetu Kallioinen miesten skeet 117 20 Karsiutui Aleksi Leppä miesten pienoiskiväärin asentokilpailu 198 (makuu), 193 (pysty), 197 (polvi) 24 Karsiutui miesten ilmakivääri 627,8 22 Karsiutui === Golf === Golfin olympiapaikat ratkesivat rankingin perusteella, ja kullekin maalle on enintään kahden mies- ja kahden naisgolfarin kiintiöt. Suomea edusti täysi neljän hengen joukkue. Aluksi Suomi sai kolme paikkaa suoraan olympiarankingin perusteella Sami Välimäki rangkingsijalla 35, Noora Komulainen sijalla 51 ja Ursula Wikström sijalla 57. Suomen miehet saivat toisen paikan, jonka lunasti Tapio Pulkkanen. Hän pääsi kisajoukkueeseen viime tingassa toiselta varasijalta, kun Hollanti jätti valitsematta kaksi rankinglistalla ollutta pelaajaansa. Noora Komulainen joutui jättämään kilpailun kesken kolmannen kierroksen jälkeen enterorokon jälkioireiden vuoksi. Nimi Laji Kierros 1 Kierros 2 Kierros 3 Kierros 4 Yhteensä Yhteensä Yhteensä Nimi Laji Tulos Tulos Tulos Tulos Tulos Par Sija Tapio Pulkkanen miehet 69 72 71 70 282 −2 T35 Sami Välimäki miehet 67 71 72 75 285 +1 T45 Ursula Wikström naiset 82 72 81 72 307 +19 57 Noora Komulainen naiset 84 82 78 kesk. - - - === Jousiammunta === Suomi sai yhden maapaikan miesten jousiammuntaan Pariisin olympialaisiin. Parhaana suomalaisena maailmanlistalla oli Antti Tekoniemi sijalla 44. Hänet valittiin näin ollen joukkueesen. * Tähtäinjousi: Antti Tekoniemi, Tampereen Jousiampujat === Judo === Suomi sai judossa kaksi maapaikkaa. Martti Puumalainen voitti marraskuussa Ranskan Montpellierissä 2023 Euroopan mestaruuden sarjassa 100+ kg. Tämä oikeutti hänet olympiaedustukseen. Toisen paikan toi sarjan alle 66 kg Luukas Saha, joka sijoittui toukokuussa 2024 Arabiemiraattien Abu Dhabin MM-kisoissa pronssille. * +100 kg: Martti Puumalainen, Meidokan * -66 kg: Luukas Saha, Riihimäen judoseura === Nyrkkeily === Suomi sai yhden maapaikan kesäkuussa 2024 Thaimaan Bangkokin karsintaturnauksessa, kun Pihla Kaivo-oja otteli sarjassa alle 50 kg kolmella voitolla olympialaisiin. Bangkokin olympiakarsinnloissa oli mukana myös sarjassa alle 60 kg Vilma Viitanen, joka hävisi ratkaisevan ottelun vietnamilaisvastustajalleen. Voitto olisi tarkoittanut olympiapaikkaa. * 50 kg: Pihla Kaivo-oja, Tampereen Voimailuseura === Paini === Suomi saavutti kaksi maapaikkaa kreikkalais-roomalaiseen sarjaan. Ensimmäisen niistä saavutti sarjassa alle 7 kg Jonni Sarkkinen huhtikuussa 2024 Azerbaidzanin Bakussa. Toukokuussa 2024 Arvi Savolainen toi toisen maapaikan Turkin Istanbulissa sarjassa alle 97 kg. * Kreikkalais- roomalainen, 77 kg: Jonni Sarkkinen, Harjun Woima * Kreikkalais-roomalainen, 97 kg: Arvi Savolainen, Lahden Ahkera === Purjehdus === Purjehduksen maapaikkoja Suomi sai kaikkiaan viidestä veneluokasta. Niistä ensimmäinen tuli elokuussa 2023 MM-kisoissa Hollannin Haagissa Nacra 17 -luokassa Sinem Kurtbaylle ja Akseli Keskiselle. Toisen maapaikan samoissa kisoissa saavutti Kaarle Tapper jolla-luokassa ILCA 7. ILCA 6 -jollaluokan MM-kisoissa Argentiinassa tammikuussa 2024 Monika Mikkola varmisti kolmannen maapaikan. Kaksi viimeistä olympiapaikkaa saavutettiin huhtikuussa 2024 Ranskan Hyèresissä, kun purjelautailija Jakob Eklund sekä 49er FX -purjehtijat Ronja Grönblom ja Veera Hokka varmistivat ne viimeisessä olympiakarsinnassa. Viimeisissä olympiakarsinnoissa lähimpänä maapaikkaa oli vielä leijalauta Formula Kite -luokassa Noora Ruskola, joka oli ensimmäinen rankingin ulkopuolelle jäänyt. * ILCA 6: Monika Mikkola, Esbo Segelförening * ILCA 7: Kaarle Tapper, Helsingfors Segelklubb * Nacra 17: Sinem Kurtbay & Akseli Keskinen, Nyländska Jaktklubben * 49er FX: Ronja Grönblom & Veera Hokka * iQFOil: Jakob Eklund === Pyöräily === Suomi sai kaksi paikkaa Pariisin olympialaisten pyöräilyihin. Naisten maantiepyöräilyyn saadulle maapaikalle oli kaksi ehdokasta Anniina Ahtosalo ja kokenut Lotta Henttala, joista Ahtosalolla oli parempi olympiaranking. Täten Ahtosalo valittiin toukokuussa 2024 edustajaksi olympiakisoihin, ja Henttala nimettiin varaedustajaksi. Miesten maastopyöräilyssä Suomi sai maapaikan olympiarankingin varasijalta. Siihen nimettiin heinäkuun alussa 2024 Joni Savaste. * Maastopyöräily: Joni Savaste, Rajamäen Kehitys * Maantiepyöräily: Anniina Ahtosalo, Korson Kaiku. Porin Tarmoa edustava Lotta Henttala valittiin varaedustajaksi. === Ratsastus === Suomi sai tammikuussa 2024 kolme olympiapaikkaa eli Emma Kanerva kouluratsastukseen sekä Veera Manninen ja Sanna Siltakorpi kenttäratsastukseen. Pian tämän jälkeen suomalaiset saivat vahvistuksen kouluratsastusjoukkueen maapaikasta eli paikasta kolmelle kouluratsastajalle yhden ollessa jo nimetty Emma Kanerva. Heinäkuun alussa 2024 kouluratsastusjoukkueeseen nimettiin toiseksi ratsastajaksi Henri Ruoste, mutta kolmannen paikan täyttäminen oli yllätyksellinen. Alunperin paikalle kaavailtu Stella Hagelstam ei voinut osallistua olympialaisiin, koska hänen hevostaan ei oltu rekisteröity ajoissa. Niinpä kolmannen kouluratsastajan paikan sai Joanna Robinson ja paikalle matkustaneena varaedustajana Elisabet Ehrnrooth. * Kenttäratsastus: Veera Manninen, Pieksämäen ratsastusseura Pikadorit * Kenttäratsastus: Sanna Siltakorpi Tampereen ratsastusseura * Kouluratsastus (yksilö- ja joukkuekilpailu): Emma Kanerva, Hyvinkään Urheiluratsastajat * Kouluratsastus (yksilö- ja joukkuekilpailu): Henri Ruoste, Turun seudun Ratsastajat * Kouluratsastus (yksilö- ja joukkuekilpailu): Joanna Robinson, Helsinki Riders Club Varaedustajaksi valittiin Elisabet Ehrnrooth, Helsingin Ratsastajat. === Rullalautailu === Australiassa asuva 13-vuotias Suomen ja Australian kaksoiskansalainen Heili Sirviö lunasti paikan kesäkuussa 2024 käydyssä Unkarin Budapestin karsintakilpailussa selviytyessään loppukilpailuun ja varmistaessaan näin olympialaisiin oikeuttavan ranking-sijoituksen naisten park-kilpailussa. * Park: Heili Sirviö, LevelUp === Sulkapallo === Suomalainen miessulkapalloilija sai maapaikan, johon valittiin olympiarankingissa parhaiten sijoittunut Kalle Koljonen, jonka olympiaranking oli 57. Vaihtoehtoisena oli olympiarankingin sijalla 59 ollut tuore EM-pronssimitalisti Joakim Oldorff, joka valittiin varaedustajaksi. * Kalle Koljonen valittiin varsinaiseksi edustajaksi. Joakim Oldorff valittiin varaedustajaksi. === Uinti === Suomen uintijoukkue jäi poikkeuksellisen pieneksi aiempin olympialaisiin nähden; vain kaksi edustajaa. Helmikuun 2024 Quatarin pitkänradan MM-kisoissa Matti Mattsson lunasti A-raja- alituksellaan paikan olympialaisiin 200 metrin rintauintiin. Koska naisten uinnissa Suomella ei ollut valintarajan alitanutta, olympiakisoihin sai nimetä yhden naisedustajan. Tälle paikalle nimettiin 100 metrin rintauimari Ida Hulkko. Miesten uinnissa Yhdysvalloissa asuva kaksoiskansalainen Tomas Koski ui toukokuussa 2024 200 metrin vapaauinnissa uuden Suomen ennätyksen, joka jäi vain 0,17 sekuntia A-rajasta. * 100 m rintauinti: Ida Hulkko, TaTU Tampere * 200 m rintauinti: Matti Mattsson, Porin Uimaseura === Yleisurheilu === Yleisurheilijoita valittiin Pariisin olympialaisiin tulosrajan rikkoneista ja heinäkuun 2024 alussa rankingin kautta osallistumisoikeuden saaneista. Ensimmäiset valinnat joulukuussa 2023 kohdistuivat tulosrajan siihen mennessä rikkoneisiin, jolloin valituiksi tulivat moukarinheittäjä Silja Kosonen, 400 metrin aitajuoksija Viivi Lehikoinen, seiväshyppääjä Wilma Murto, kilpakävelijä Aku Partanen ja kestävyysjuoksija Camilla Richardsson. Kesäkuussa 2024 Rooman EM-kisojen jälkeen valittiin tulosrajan rikkoneina urheilijoina 5 000 metrin juoksija Nathalie Blomqvist, keihäänheittäjä Oliver Helander ja moukarinheittäjä Krista Tervo. Kesäkuun lopulla rajan rikkoneita olympiamatkaan oikeutettuja olivat vielä 100 metrin aitajuoksijat Lotta Harala ja Reetta Hurske sekä korkeushyppääjä Ella Junnila. Viimeinen valinta yleisurheilijoiden osalta tapahtui heinäkuun alussa 2024, kun olympiaranking oli sulkeutunut. Rankingin perusteella Suomen joukkueeseen nimettiin 14 yleisurheilijaa (suluissa ranking-sijoitukset): 100 metrin juoksija Lotta Kemppinen (51./56 valitun joukossa), 800 metrin juoksija Eveliina Määttänen (38/45), 1 500 metrin juoksija Sara Lappalainen (38/45), 3 000 metrin estejuoksija Ilona Mononen (36/36), seiväshyppääjä Elina Lampela (19/32), kolmiloikkaaja Senni Salminen (30/32), moukarinheittäjä Suvi Koskinen (28/32), keihäänheittäjä Anni-Linnea Alanen (32/32), seitsenottelija Saga Vanninen (13/24), 110 metrin aitajuoksija Elmo Lakka (35/40), 3 000 metrin estejuoksija Topi Raitanen (36/36), seiväshyppääjä Urho Kujanpää (31/32), keihäänheittäjä Lassi Etelätalo (21/32) ja keihäänheittäjä Toni Keränen (23/32). Tulosrajan oli rikkonut miesten keihäänheitossa jo vuoden 2023 puolella Toni Kuusela, mutta loukkaantuminen vei hänen tuloskuntonsa vuoden 2024 puolella. Lähellä rankingrajaa olivat lisäksi kolmiloikkaaja Kristiina Mäkelä (36/32), joka lopulta olisi ollut oikeutettu kisaedustukseen, koska valituissa ilmeni doping-tapaus, mutta ranking oli sulkeutunut. Muita lähellä rajaa olleita olivat 400 metrin aitajuoksijat Hilla Uusimäki (44/40) ja Kristiina Halonen (45/40) sekä seiväshyppääjä Juho Alasaari (34/32). * 100 m: Lotta Kemppinen, HIFK-friidrott * 100 m aitajuoksu: Lotta Harala, Tampereen Pyrintö * 100 m aitajuoksu: Reetta Hurske, Tampereen Pyrintö * 110 m aitajuoksu: Elmo Lakka, Jyväskylän Kenttäurheilijat * 400 m aitajuoksu: Viivi Lehikoinen, HIFK- friidrott, Helsinki * 800 m: Eveliina Määttänen, Espoon Tapiot * 1500 m: Sara Lappalainen, Borgå Akilles * 3000 m esteet: Ilona Mononen, Lahden Ahkera * 3000 m esteet: Topi Raitanen, Helsingin Kisa-Veikot * 5000 m: Nathalie Blomqvist, IK Falken * 20 km kilpakävely: Aku Partanen, Lappeenrannan Urheilu- Miehet * Maraton: Camilla Richardsson, Esbo Idrottsförening * 7-ottelu: Saga Vanninen, Tampereen Pyrintö * Keihäs: Anni-Linnea Alanen, Oulun Pyrintö * Keihäs: Lassi Etelätalo, Joensuun Kataja * Keihäs: Oliver Helander, Oulun Pyrintö * Keihäs: Toni Keränen, Limingan Niittomiehet * Kolmiloikka: Senni Salminen, Imatran Urheilijat * Korkeushyppy: Ella Junnila, Tampereen Pyrintö * Moukari: Krista Tervo, Karhulan Katajaiset * Moukari: Suvi Koskinen, Kauhajoen Karhu * Moukari: Silja Kosonen, Turun Urheiluliitto * Seiväs: Urho Kujanpää, Tampereen Pyrintö * Seiväs: Elina Lampela, Oulun Pyrintö * Seiväs: Wilma Murto, Salon Vilpas === Muu henkilöstö === Yleisjohto * Leena Paavolainen, joukkueenjohtaja * Sari Rimpiläinen, erityisasiantuntija * Miia Ruusinen, erityisasiantuntija * Leena Huovinen, kisapappi Viestintä * Mika Noronen, viestintäpäällikkö * Mari Lohisalo, viestinnän asiantuntija * Tapio Nevalainen, viestintä/yleisurheilu * Lassi Palo, viestintä/ampumaurheilu * Marika Voss, viestintä/golf * Johan Ekblom, viestintä/purjehdus * Jesse Väänänen, valokuvaaja * Lauri Vuorinen, valokuvaaja Terveydenhuolto * Maarit Valtonen, ylilääkäri, viidennet kesäolympialaiset * Katja Mjösund, liikuntalääketieteen erikoislääkäri * Tuomo Karila, lääkäri/ortopedi * Ilkka Räsänen, lääkäri/ortopedi * Tiina Röning, urheilupsykologi * Hanna-Maari Päkk, urheilupsykologi * Laura Manner, ravitsemusasiantuntija * Suvi Pajunen, vastufysioterapeutti * Pierre Johansson, fysioterapeutti/purjehdus * Juha Koistinen, fysioterapeutti * Tuukka Häkkinen, osteopaatti * Jarmo Ahonen, fysioterapeutti * Petri Kukkamäki, fýsioterapeutti * Pentti Niemi, hieroja * Jani Hermansson, hieroja Edustajat * Kansainvälisen Olympiakomitean suomalaisjäsen Sari Essayah * Kansainvälisen Olympiakomitean suomalaisjäsen Emma Terho * Suomen Olympiakomitean edustaja Jan Vapaavuori, puheenjohtaja * Suomen Olympiakomitean edustaja Taina Susiluoto, toimitusjohtaja Lajijohto * Ammunta: lajijohtaja Ville Häyrinen, valmentajat Pietro Genga (skeet- valmentaja), Pekka Maunula] (trap-valmentaja) ja John Leighton-Dyson (kiväärivalmentaja) * Golf: valmentaja Petteri Nykky, caddiet Riku Mattila, Joonas Lehtola, Kaisa Ruuttila ja Roope Komulainen * Jousiammunta: valmentaja Perttu Ronkanen * Judo: lajijohtaja Esa Niemi, valmentaja Esa Korkia-aho * Nyrkkeily: valmentajat Maarit Teuronen * Paini: päävalmentaja Juha Lappalainen ja valmentajat Marko Yli-Hannuksela ja Pasi Sarkkinen, sparraajat Matias Lipasti, Toni Metsomäki ja Veli-Karri Suominen * Purjehdus: lajijohtaja Toni Roponen, valmentajat Joakim Wilenius (nacra),Dennis Paaske (Ilca 6), Gasper Strahovnik (49er FX), Peer Moberg (IQfoil), Anton Garrote (Ilca 7), meteorologi Martin Gahmberg * Ratsastus: lajijohtaja Tanja Takkula, valmentaja Wolfram Wittig, Remy Bastings, Petri Tolmunen, Pia Nuuttila, Elmo Jankari, eläinlääkäri Tanja Pehkonen, eläintenhoitaja Sini Lindroos, Päivi Manninen, Aino Lavonen * Rullalautailu: valmentaja Jussi Korhonen, huoltaja Fredu Sirviö * Sulkapallo: * Uinti: valmentaja Eetu Karvonen * Yleisurheilu: valmennuspäällikkö Jani Tanskanen, valmentajat Jarno Koivunen (seiväshyppy), Valentin Kononen (kävely), Kalle Lehmusvuori ja Jani Pihkanen (moukarinheitto), Jesse Jokinen, Petteri Piironen ja Tero Pitkämäki (keihäänheitto) ja Tuomas Sallinen (hypyt), Janne Ukonmaanaho ja Jukka Keskisalo (kestävyysjuoksu) == Tuomarointitehtävät == Pariisin kesäolympialaisten tuomarointitehtäviin nimettiin seuraavat suomalaiset henkilöt: * Maria Colliander, kouluratsastuksen varatuomari * Veli-Matti Karinkanta, judon tuomarointi , Karinkanta mukana toista kertaa. * Johanna Mikkola, esteratsastuksen avustava ratamestari * Pia Myrskog, kenttäratsastuksen steward * Saila Pitkänen, rytminen voimistelu., Pitkänen mukana toista kertaa, aiemmin Lontoossa 2012. * Marja Räisänen, naisten telinevoimistelu. * Topi Taskinen, miesten telinevoimistelu., Taskinen mukana kolmatta kertaa. == Suomalaisia muiden maiden joukkueissa == Kaksoiskansalaisuus mahdollisti sen, että Suomen kansalaisilla toisen passin perusteella oli mahdollisuus kilpailla muiden maiden olympiajoukkueissa. Tällaisia tapauksia Pariisin olympialaisissa olivat ainakin: * judoka Faye Njie, joka edusti synnyinmaataan Gambiaa alle 73 kg:n sarjassa ja sijoittui jaetulle sijalle 17. * painonnostaja Solfrid Koanda, joka edusti asuinmaataan Norjaa naisten alle 81 kg:n sarjassa voittaen kultaa. * Leijalautailija Jean de Falbaire, joka edusti asuinmaataan Mauritiusta ja sijoittui sijalle 19. * Juoksija Kristiina Sasínek Mäki, joka edusti Tšekkiä 1500 metrin juoksussa. == Lähteet == Luokka:Valtiot kesäolympialaisissa 2024 Kesäolympialaisissa 2024